b'\n_START_ARTICLE_\nAntelope (1546)\n_START_SECTION_\nValmistus\n_START_PARAGRAPH_\nAlus laskettiin vesille 1546 ja sill\xc3\xa4 oli sisaralus Hart, joka poistui alusluetteloista 1568. Alus oli alun perin nelimastoinen.\n_START_SECTION_\nPalvelus\n_START_PARAGRAPH_\nKuninkaallisen vuoden 1547 varusluettelon mukaan aluksella oli 170 hengen miehist\xc3\xb6 sek\xc3\xa4 30 tykkimiest\xc3\xa4. Sen aseistuksena oli pronssinen puolikanuuna, kolme pronssista kulveriinia, nelj\xc3\xa4 valurautaista puolikulveriinia sek\xc3\xa4 lukuisa joukko pienempi\xc3\xa4 tykkej\xc3\xa4. 5. tammikuuta 1548 alusluetteloon se oli merkitty 300-tonniseksi kaljuunaksi, jonka valmistusvuodeksi oli merkitty 1546 ja miehist\xc3\xb6ksi 200. Tuolloin aseistuksena oli nelj\xc3\xa4 pronssitykki\xc3\xa4 ja 40 rautaista tykki\xc3\xa4._NEWLINE_Alus otettiin palvelukseen vuoden 1558 uudelleen rakentamisen j\xc3\xa4lkeen vuonna 1559\xe2\x80\x931560 Skotlannin rannikolle p\xc3\xa4\xc3\xa4llikk\xc3\xb6n\xc3\xa4\xc3\xa4n William Southwick. Alus rakennettiin uudelleen 1577\xe2\x80\x931581 ja se modernisoitiin Deptfordissa 1585\xe2\x80\x931586. Vuonna 1588 aluksen p\xc3\xa4\xc3\xa4llikk\xc3\xb6n\xc3\xa4 oli Sir Martin Frobisher, joka oli teht\xc3\xa4v\xc3\xa4ss\xc3\xa4 toukokuuhun asti. T\xc3\xa4m\xc3\xa4n j\xc3\xa4lkeen p\xc3\xa4\xc3\xa4llikk\xc3\xb6n\xc3\xa4 oli Sir Henry Palmer elokuuhun ja edelleen John Wynter. Vuonna 1597 aluksen p\xc3\xa4\xc3\xa4llikk\xc3\xb6n\xc3\xa4 oli Sir John Gilbert, jonka korvasi Sir Thomas Vavasour Azoreille teht\xc3\xa4v\xc3\xa4\xc3\xa4 retke\xc3\xa4 varten. Vuonna 1599 aluksen p\xc3\xa4\xc3\xa4llikk\xc3\xb6n\xc3\xa4 oli Sir Robert Mansell ja se oli sijoitettuna Irlantiin. Vuodet 1601\xe2\x80\x931602 alus oli Kanaalissa p\xc3\xa4\xc3\xa4llikk\xc3\xb6n\xc3\xa4\xc3\xa4n Jeremy Turner. Alus rakennettiin uudelleen 1618.'